''8-வது சாம்பியன்ஸ் டிராபி தொடரில், இந்தியா சிறப்பாக ஆடி கோப்பையைத் தக்கவைத்துக்கொள்ளும் என உறுதியாக நம்புகிறேன். அதற்கு அவர்கள் தன் இரண்டு பயிற்சி ஆட்டங்களையும் ஆடியவிதம் சிறந்த உதாரணம். இரண்டு போட்டிகளிலும் ஷிகர் தவானின் பேட்டிங் என்னை ஈர்த்துள்ளது. நியூசிலாந்துக்கு எதிராகச் சொதப்பினாலும், வங்கதேசத்துக்கு எதிரான போட்டியில் தனக்குக் கிடைத்த வாய்ப்பை, தினேஷ் கார்த்திக் அற்புதமாகப் பயன்படுத்திக்கொண்டார். கடைசிக்கட்டத்தில் கேதார் ஜாதவ், ரவீந்திர ஜடேஜா, ஹர்திக் பாண்டியா ஆகியோர் அதிரடியாக ரன்களைச் சேர்த்தனர். இரண்டு போட்டிகளிலும் வேகப்பந்து பந்துவீச்சாளர்கள் சிறப்பாகச் செயல்பட்டனர். அவர்கள், எதிர் அணியைத் திணறடிக்கக்கூடிய லைன் மற்றும் லெங்த்தில் தொடர்ச்சியாகப் பந்து வீசினர். மேலும், ரன்களைக் கட்டுப்படுத்துவதைவிட, ஆக்ரோஷமாக ஆடி விக்கெட்டை எடுப்பதில்தான் அவர்கள் குறியாக இருந்தனர்'' என்றார்.